सास के नहावन में गया व्यक्ति रानीसागर में डूबा
रानीसागर में मंगलवार को युवक डूब गया। वह नहावन में रानीसागर पहुुंचा। उसकी तलाश में गोताखोर और होमगार्डस की टीम को लगाया गया है, लेकिन कुछ पता नहीं चल पाया है। बताया गया कि चौखड़िया पारा में रहने वाले 45 वर्षीय श्यामू साहू की सास का मंगलवार को नहावन का कार्यक्रम था। उसके लिए ही सभी रानीसागर गए थे और यह घटना हो गई।
पुलिस अधिकारियों ने बताया कि दोपहर तकरीबन 2.30 बजे की घटना है, पुलिस को युवक के डूबने की सूचना मिली। इस पर पुलिस की टीम मौके पर पहुंची। इसके बाद गोताखोरों को रानीसागर में उतारा गया। उन्होंने काफी तलाश की, लेकिन कुछ हासिल नहीं हुआ। वहीं होमगार्डस के जवान भी बोर्ड के सहारे पतासाजी में लगे हैं। देर शाम कुछ भी पता नहीं लग पाया है। बताया गया कि घटना के समय कुछ लोग मौके पर थे, लेकिन रानीसागर में श्यामू काफी दूर तक निकल गया था। इसलिए कोई उसे बचाने नहीं जा सका। पुलिस ने कायमी की है।
राजनांदगांव। घटना का पता लगते ही रारीसागर पचरी में लगी भीड़।
घटना की जानकारी मिलने के बाद गोतोखोर और होमगार्ड की टीम रानीसागर में खोजबीन कर रही है। देर शाम तक कुछ पता नहीं चल पाया है। युवक का नाम श्यामू बताया जा रहा है। लोगों ने उसे डूबते हुए देखा है। यूपी पांडेय, प्रभारी टीआई, बसंतपुर थाना
hin_Deva hin_Deva hin_Deva hin_Deva hin_Deva